CELEX: 32015D1157
Language: da
Date: 2015-07-14 00:00:00
Title: Rådets afgørelse (EU) 2015/1157 af 14. juli 2015 om Det Europæiske Økonomiske og Sociale Udvalgs sammensætning

15.7.2015   
            
            
               DA
            
            
               Den Europæiske Unions Tidende
            
            
               L 187/28
            
         RÅDETS AFGØRELSE (EU) 2015/1157
   af 14. juli 2015
   om Det Europæiske Økonomiske og Sociale Udvalgs sammensætning
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 301,
   under henvisning til traktaten om oprettelse af Det Europæiske Atomenergifællesskab, særlig artikel 106a,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Artikel 300 i traktaten om Den Europæiske Unions funktionsmåde (TEUF) fastsætter reglerne for Det Økonomiske og Sociale Udvalgs sammensætning.
            
         
               (2)
            
            
               I henhold til artikel 301 i TEUF skal Rådet træffe afgørelse om Det Økonomiske og Sociale Udvalgs sammensætning. Antallet af medlemmer må ikke overstige 350.
            
         
               (3)
            
            
               Den nuværende fordeling af pladserne i Det Økonomiske og Sociale Udvalg bør så vidt muligt fastholdes, da den er et resultat af flere regeringskonferencer.
            
         
               (4)
            
            
               Denne afgørelse er en overgangsordning, da den vedtages for at løse et specifikt retligt spørgsmål, nemlig den uoverensstemmelse, der er mellem Det Økonomiske og Sociale Udvalgs samlede antal medlemmer som følge af rækken af regeringskonferencer og det maksimale antal medlemmer, jf. artikel 301 i TEUF.
            
         
               (5)
            
            
               Denne afgørelse vedtages i forbindelse med særlige omstændigheder, der vedrører Det Økonomiske og Sociale Udvalg, og danner ikke præcedens for nogen institutions sammensætning.
            
         
               (6)
            
            
               Denne afgørelse revideres af Rådet på forslag af Kommissionen i god tid inden den mandatperiode, som udvalget påbegynder i 2020, eller i hvert fald med henblik på næste udvidelse.
            
         
               (7)
            
            
               Revisionen skal baseres på resultatet af nærværende afgørelse, dvs. respektere det antal pladser, der er fastlagt herved, for så vidt angår de medlemsstater, der berøres af den nuværende ændring. Som resultat af denne revision vil en yderligere reduktion af pladser ikke gælde for de medlemsstater, der berøres af nærværende afgørelse.
            
         
               (8)
            
            
               For at Det Økonomiske og Sociale Udvalg indtil udløbet af de nuværende medlemmers mandatperiode kan være sammensat i henhold til artikel 23 i akten vedrørende Kroatiens tiltrædelse, bør tidspunktet for, hvornår nærværende afgørelse får virkning, udsættes indtil mandatperiodens udløb —
            
         VEDTAGET DENNE AFGØRELSE:
   Artikel 1
   Pladserne i Det Økonomiske og Sociale Udvalg fordeles således:
   
               Belgien
            
            
               12
            
         
               Bulgarien
            
            
               12
            
         
               Tjekkiet
            
            
               12
            
         
               Danmark
            
            
               9
            
         
               Tyskland
            
            
               24
            
         
               Estland
            
            
               6
            
         
               Irland
            
            
               9
            
         
               Grækenland
            
            
               12
            
         
               Spanien
            
            
               21
            
         
               Frankrig
            
            
               24
            
         
               Kroatien
            
            
               9
            
         
               Italien
            
            
               24
            
         
               Cypern
            
            
               5
            
         
               Letland
            
            
               7
            
         
               Litauen
            
            
               9
            
         
               Luxembourg
            
            
               5
            
         
               Ungarn
            
            
               12
            
         
               Malta
            
            
               5
            
         
               Nederlandene
            
            
               12
            
         
               Østrig
            
            
               12
            
         
               Polen
            
            
               21
            
         
               Portugal
            
            
               12
            
         
               Rumænien
            
            
               15
            
         
               Slovenien
            
            
               7
            
         
               Slovakiet
            
            
               9
            
         
               Finland
            
            
               9
            
         
               Sverige
            
            
               12
            
         
               Det Forenede Kongerige
            
            
               24.
            
         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   Den anvendes fra den 21. september 2015.
   
      Udfærdiget i Bruxelles, den 14. juli 2015.
      
         
            På Rådets vegne
         
         Pierre GRAMEGNA
         
            Formand